คือว่ามีปัญหาตกขาว และใช้ยาสอดแต่ไม่เคยผ่านการมีเพศสัมพันธ์ ดังนั้นเวลาใช้ยาสอดจึงใช้วิธีให้มีน้ำหล่อลื่นออกมานิดหน่อย แล้วจึงสอดยา รบกวนสอบถามแพทย์ว่าวิธีการใช้ยาสอดแบบนี้จะทำให้ยารักษาไม่ได้ผลในการรักษาตกขาวรึป่าวคะ
สวัสดีค่ะ การตกขาวแบ่งเป็น 2แบบ คือ -ตกขาวแบบปกติ: โดยลักษณะสีขาวใส ขาวขุ่นเนื้อหยาบ ไม่มีกลิ่นเหม็น -ส่วนการตกขาวแบบผิดปกติ: ลักษณะสีเขียว เหลือง ตกขาวปนเลือด กลิ่นเหม็น ซึ่งอาการตกขาวที่ผิดปกตินี้ สามารถเกิดได้จาก ช่องคลอดหรือ อาจเกิดจากมดลูกอักเสบค่ะ โดยเชื้อที่ก่อโรค อาจเป็นเชื้อรา เชื้อแบคทีเรีย เชื้อหนองในแท้ เชื้อหนองในเทียม เป็นต้นจากที่ เล่ามา ว่าใช้น้ำช่วยหล่อลื่นตัวยาสอด ถือว่าทำได้นะคะ ไม่ได้ส่งผลเสียต่อการรักษาค่ะแต่หากอาการไม่ดีขึ้น อาจต้องวิเคราะห์หาสาเหตุอื่น รวมถึงการปรับเปลี่ยนพฤติกรรมนะคะแนะนำให้รักษาสุขอนามัย โดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้ง สวมกางเกงในสะอาดและแห้ง งดการสวนล้างช่องคลอด ให้ทำความสะอาดด้วยน้ำเปล่าเป็นหลักนะคะหากไม่ดีขึ้น หรือยังมีอาการผิดปกติอื่นๆ แนะนำให้ไปพบแพทย์เพื่อรับการวินิจฉัยและรักษาต่อไปค่ะ